ŠEF HSLS-a Darinko Kosor putem Fejsa napao je vođe braniteljskih udruga. Razlog je njihova šutnja zbog dolaska Dragana Markovića Palme. Palma je predsjednik skupštine Jagodine i dugogodišnji gradonačelnik tog grada poznat po najnižem populizmu i bizarnim izjavama. Osim toga, Palma je poznat po veličanju ratnog zločinca Arkana. Štoviše, njih su dvojica bili prijatelji. Palma i Arkan su 1993. godine osnovali Stranku srpskog jedinstva.

Nitko se nije pobunio zbog dolaska Palme, a to je prokomentirao Darinko Kosor.

"GDJE STE SE JUČER SKRILI VOĐE BRANITELJSKIH UDRUGA?

Zar niti jedne riječi o najboljem Arkanovom prijatelju i političkom partneru? Zar su vam toliko dragi novci iz zagrebačkog proračuna? Zar vam je toliko od koristi Bandić koji se skrivao po zagrebačkim tunelima za vrijeme Domovinskog rata? Gdje su sad vaše press konferencije?

Tekst se nastavlja ispod oglasa

Sram me je danas.. Ne radi Palme i Bandića jer oni su za mene isto..Već radi nas moji suborci. Radi svih onih tisuća poginulih ali i živih", napisao je Kosor.